Document ID: /roh_data/filtered/fineweb-2-filterrobots_roh.jsonl.gz/49300

Ad interim surpiglia il trenader assistent, Harald Gämperle, ils Young Boys. Gia dumengia proxima dat YB l’impurtant derbi encunter il FC Thun.
Ils Young Boys èn suenter trais rundas da la Super League be sin il 6avel plaz da la tabella cun sulet trais puncts, gia sis puncts davos il defensur dal titel e leader, il FCB. YB ha giugà fin ussa trais giadas pari 1:1. En la qualificaziun per la Champions League èn ils Bernais crudads ora senza discussiun encunter l’AS Monaco. A chasa ha YB pers cun 1:3, ordaifer schizunt cun 0:4.
RR novitads 17.00